DOI .td_uid_2_61124c3e18b53_rand.td-a-rec-img{text-align:left}.td_uid_2_61124c3e18b53_rand.td-a-rec-img img{margin:0 auto 0 0} Il-Prim Ministru Robert Abela qal li s-settur marittimu għandu potenzjal kbir f'pajjiżna. Madankollu, biex dan il-potenzjal jintlaħaq, il-Prim Ministru qal li hemm bżonn ta' iktar investiment. F'kollegament bit-telefown fuq l-istazzjon tal-Partit Laburista ONE Radio, il-Prim Ministru qal li l-pjan estensiv għall-Port il-Kbir se jkun l-ewwel wieħed ta' dan l-iskala fil-pajjiż. "Qed inħarsu lejn il-Port il-Kbir bħala sors kbir għall-ekonomija bħalma kien sors fil-passat. Dan juri ukoll kif il-pajjiż lest jinvesti f'setturi oħra li huma ta' benefiċċju", kompla Abela. Abela ddeskriva l-Port il-Kbir bħala "l-isbaħ port fl-Ewropa". Huwa qal li 14% tal-ekonomija tal-pajjiż tiġi mis-settur marittimu u li n-numru ta' super yachts irreġistrati f'Malta kiber matul is-snin. L-Erbgħa, ġie inawgurat servizz ġdid ta' trasport tal-baħar bejn il-Port il-Kbir u x-xatt tal-Esplora fil-Kalkara. L-investiment ta' €2.5 miljun kien parti minn restawr ta' art abbandunata qrib l-Esplora. L-aħbar li saret din il-ġimgħa: Servizz ta' trasport ġdid bejn il-Port il-Kbir u l-Esplora "M'iniex se nippretendi li dan il-Gvern huwa l-ewwel wieħed li investa fit-Tlett Ibliet u l-Kalkara imma kunfidenti biżżejjed ngħid li dan l-investiment se jtejjeb il-kwalità tal-ħajja tan-nies li jgħixu f'dawn l-irħula", tenn Abela. Il-pajjiż mhux se jaqa' għall-awsterità Abela żied jgħid li dan l-investiment juri bil-provi li l-Gvern ma ħalliex il-pandemija u l-kriżijiet finanzjarji jaffetwaw ħażin il-bilanċ tal-pajjiż. "Apparti l-fatt li l-pajjiż qed jirreġistra l-inqas rata ta' qgħad fl-istorja tiegħu, il-Gvern qed jagħmilha ċara li mhux se jintroduċi miżuri ta' awsterità u jirriskja li jagħmel ħsara lin-negozji u 'l-ħaddiema", stqarr il-Prim Ministru. Huwa fakkar li Moody's ikkonfermat ir-rating ta' A2 għal pajjiż filwaqt li fl-2011, l-istess aġenzija niżżlet lill-pajjiżminn A1 għal A2. Ilbieraħ, l-aġenzija internazzjonali Moody's ikkonfermat ir-rating A2 għal Malta iżda bidlet it-tbassir tagħha għall-futur minn stabbli għal negattiv. Riżultat imħallat għal Malta… Moody's jikkonferma r-rating A2 iżda jbiddel it-tbassir għal negattiv Abela argumenta li minħabba Gvern immexxi mill-Partit Nazzjonalista, il-pajjiż tgħabba bil-piżijiet tal-konsegwenzi ta' dan it-tnaqqis fir-rating li ġie wara l-kriżi finanzjarja dinjija tal-2008. Abela evita li jsemmi lill-Ministru tal-Ġustizzja Edward Zammit Lewis minkejja li dil-ġimgħa kien hemm bosta sejħiet għar-riżenja tiegħu mill-kabinett. Messaġġi fuq WhatsApp bejn Zammit Lewis u Yorgen Fenech, li jinsab akkużat b'kompliċità fl-assassinju tal-ġurnalista Daphne Caruana Galizia, kienu ppubblikati fil-ġimgħa. Edward Zammit Lewis involut fil-kriżi politika: Qalu li Busuttil hu "theddida"; Zammit Lewis b'messaġġi mas-sid ta' 17 Black Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61124c3e19038_rand.td-a-rec-img{text-align:left}.td_uid_3_61124c3e19038_rand.td-a-rec-img img{margin:0 auto 0 0}